Μονομάχος (ταινία, 2000)

Ο Μονομάχος (αγγλ. Gladiator) είναι επική κινηματογραφική ταινία εποχής σε σκηνοθεσία του Ρίντλεϋ Σκοτ. Το 2000 βραβεύτηκε με πέντε βραβεία Όσκαρ, ανάμεσα στα οποία και αυτό της Καλύτερης Ταινίας.

 Πλοκή 
Ο Μάξιμος Δέκιμος Μερίδιος είναι ένας ικανός, αφοσιωμένος και ατρόμητος Ρωμαίος λεγεωνάριος ισπανικής καταγωγής στον στρατό του αυτοκράτορα Μάρκου Αυρηλίου. Ο Αυρήλιος τον αγαπάει σαν παιδί του και τον εκτιμάει για τις πολεμικές ικανότητες και τον χαρακτήρα του και γι' αυτό τον προορίζει για διάδοχό του. Στην αρχή του έργου βρισκόμαστε στο πεδίο της μάχης εναντίον των γερμανικών φύλων, την οποία ο Μάξιμος κερδίζει και τελειώνει τους πολέμους της Ρώμης στα βόρεια σύνορα της αυτοκρατορίας. Ο Αυρήλιος είναι επίσης παρών και παρακολουθεί την κατάληξη της μάχης, ενώ ο φιλόδοξος αλλά δειλός και ύπουλος γιος του Αυρήλιου, Κόμμοδος, καταφτάνει ερχόμενος από την Ρώμη μετά το τέλος της μάχης για να «συγχαρεί» τον Μάξιμο. Ο Αυρήλιος εκμυστηρεύεται στον Μάξιμο ότι τον προορίζει για διάδοχό του και του λέει να ετοιμαστεί για να αναλάβει αυτό το καθήκον. Ο Μάξιμος όμως έχει κουραστεί να πολεμάει και θέλει να γυρίσει στην πατρίδα του όπου η γυναίκα του και τα παιδιά του τον περιμένουν. Ο Αυρήλιος του δίνει άδεια, αλλά και τον παρακαλεί αφού το σκεφτεί να επιστρέψει όσο το δυνατόν πιο γρήγορα.

Ο Κόμμοδος διαισθάνεται τα σχέδια του πατέρα του και τον δολοφονεί την ίδια νύχτα. Φωνάζει έπειτα τον Μάξιμο για να του αναγγείλει ότι ο Αυτοκράτορας «πέθανε» και ότι, πριν πεθάνει, όρισε τον Κόμμοδο διάδοχό του. Ο Κόμμοδος απαιτεί από τον Μάξιμο την υποταγή του και την παραμονή του στο στρατό. Ο Μάξιμος όμως επειδή κατάλαβε την προδοσία, αρνείται και φεύγει, όμως στο δρόμο πέφτει πάνω σε μπλόκο του Κόμμοδου και τραυματίζεται βαριά. Κατορθώνει να σκοτώσει τους πολεμιστές που τον κυνηγούν και να φτάσει εξουθενωμένος στο σπίτι του. Εκεί τα βρίσκει όλα λεηλατημένα και κατεστραμμένα από την φωτιά, και την οικογένειά του δολοφονημένη από άγνωστους.

Ο Μάξιμος θα ξυπνήσει σε ένα κάρο που είναι γεμάτο σκλάβους για πούλημα. Έχει πέσει στα χέρια ενός δουλέμπορου που τελικά τον πουλάει κι αυτόν μαζί με άλλους σε μια επαρχιακή σχολή πλανόδιων μονομάχων του Πρόξιμου, ενός ξεπεσμένου πρώην ηρωικού μονομάχου που ο Αυρήλιος του είχε κάποτε χαρίσει την ελευθερία. Στην απόγνωσή του ο Μάξιμος παίρνει μέρος σε όλο και περισσότερες αιματηρές μονομαχίες αψηφώντας τον θάνατο και τους αντιπάλους του. Γίνεται όλο και πιο βίαιος, επιζεί όμως και γίνεται όλο και πιο αδίστακτος στη μάχη, ενώ το επαρχιακό κοινό πανηγυρίζει αφού θέλγεται στο θέαμα της ωμής βίας. Η φήμη του Μάξιμου χωρίς να το αντιληφθεί γίνεται όλο και πιο μεγάλη και φτάνει ως την Ρώμη.

Τελικά έτσι όπως τα φέρνει η μοίρα, έρχεται και η ημέρα που το αφεντικό του τον βάζει να αγωνιστεί στο Κολοσσαίο της Ρώμης. Είναι μέσα στα πλαίσια ενός εορταστικού εκατονταήμερου, που διοργάνωσε ο νέος αυτοκράτορας Κόμμοδος «προς τιμή του πατέρα του που απέθανε» και για να εξαγοράσει με αυτόν το τρόπο την αφοσίωση του Ρωμαϊκού πλήθους. Τη συγκεκριμένη ημέρα είναι μια κατά κάποιον τρόπο θεατρική αναπαράσταση της μάχης των Ρωμαίων στη Ζάμα της Καρχηδόνας. Οι μονομάχοι ήταν να υποδυθούν τους Καρχηδόνιους, που ηττήθηκαν μετά από αιματηρή μάχη από τους Ρωμαίους. Όταν άρχισε το θέαμα, ο Μάξιμος άρχισε να δίνει οδηγίες στους άλλους μονομάχους στην αρένα κατορθώνοντας με αυτόν τον τρόπο να τους συσπειρώσει και να νικήσει τόσο τους αντίπαλους Ρωμαίους που ήταν εξοπλισμένοι και οδηγούσαν πάνω σε άρματα μάχης, όσο και να σκοτώσει τα άγρια θηρία που ήθελαν να τους φάνε. Η εξέλιξη αυτή ήταν πρωτοφανής, αφού οι μονομάχοι κανονικά βρίσκανε φρικτό θάνατο μέσα στην αρένα κατά τη διάρκεια του θεάματος.

Το πλήθος χειροκροτούσε από θαυμασμό και ζητούσε από τον Αυτοκράτορα να του χαρίσει την ζωή. Ο Κόμμοδος από περιέργεια να δει ποιος είναι αυτός που κατόρθωσε μέσα στο Κολοσσαίο όχι μόνο να παραμείνει ζωντανός αλλά και να σώσει την ζωή και των άλλων μονομάχων κατέβηκε με την φρουρά του στην αρένα για να συναντήσει τον άγνωστο αυτοπροσώπως. Εκεί ο Μάξιμος, που μέχρι τότε λόγω της καταγωγής του τον φώναζαν «Ισπανό» αποκάλυψε την πραγματική του ταυτότητα, ότι δηλαδή ήταν λεγεωνάριος του Αυρήλιου που έπεσε θύμα δολοπλοκίας και πουλήθηκε σκλάβος. Οι μάζες τον αποθεώνουν χειροκροτώντας ακόμα περισσότερο, έτσι ώστε ο Κόμμοδος αναγκαστικά του χαρίζει την ζωή. Από εκεί και πέρα όμως έβαλε στόχο να τον εξολοθρεύσει. Έτσι, τον βάζει να αγωνίζεται κάθε μέρα στο Κολοσσαίο περιμένοντας να εξουθενωθεί και να σκοτωθεί.

Η Λουκίλλα, αδερφή του Κόμμοδου που έχει πέσει στα χέρια του αδερφού της, αποφασίζει να σώσει κρυφά τον Μάξιμο, με τον οποία είχαν παλιά σχέση. Καταστρώνει σχέδιο απόδρασης και δωροδοκεί τους φύλακες για να αφήσουν τον Μάξιμο και όλους τους μονομάχους να δραπετεύσουν. Ο Κόμμοδος αντιλαμβάνεται το σχέδιο και στέλνει την φρουρά του η οποία συλλαμβάνει όλους τους μονομάχους την ώρα που αυτοί δραπετεύουν. Αντί να σκοτώσει τον Μάξιμο καταστρώνει ένα σχέδιο εκδίκησης. Τον επισκέπτεται λίγο πριν από την επόμενη εμφάνισή του στις φυλακές κάτω από την αρένα, και κάνοντας ότι θέλει να τον φιλήσει τον αγκαλιάζει, ενώ ο Μάξιμος ήταν δεμένος στα χέρια και στα πόδια, και τον τραυματίζει στην πλάτη με μια δηλητηριασμένη λόγχη. Έπειτα από αυτό διατάζει να τον επιδέσουν και να τον αφήσουν ελεύθερο να ανέβει στην αρένα.

Το τελικό θέαμα ξεκινάει. Ο Μάξιμος εμφανίζεται στην αρένα τρικλίζοντας όπου το κοινό τον χειροκροτεί. Ο Κόμμοδος καυχιέται ότι είναι ο πιο ατρόμητος πολεμιστής και εκτός από τον Μάξιμο κανείς άλλος δεν είναι άξιος να πολεμάει μαζί του. Κατεβαίνει στη σκηνή και είναι έτοιμος να αντιμετωπίσει τον ετοιμοθάνατο Μάξιμο. Παρόλα τα πολλά και ύπουλα κόλπα όμως δεν μπορεί να τον νικήσει, όταν τελικά ο Μάξιμος, με τις τελευταίες δυνάμεις του και με αργές από την προσπάθεια κινήσεις κατορθώνει να οδηγήσει το χέρι του Κόμμοδου που ακόμα κρατάει την ίδια λόγχη που τον είχε προηγουμένως πληγώσει.

Το κοινό βλέποντας τον συγκλονιστικό αυτό αγώνα και τον Αυτοκράτορα να ξεψυχάει άνανδρα και δημοσίως μένει βουβό. Ο Μάξιμος στο τέλος των δυνάμεών του οραματίζεται ότι έχει φτάσει πλέον στο σπίτι του. Απλώνει το χέρι του για να ανοίξει την εξώπορτα του σπιτιού του και καταρρέει. Ο Κουϊντος, που ήξερε όλη την ιστορία, αναλαμβάνει την πρωτοβουλία και ανακοινώνει την άμεση απελευθέρωση των υπόλοιπων μονομάχων και την αποκατάσταση του Μάξιμου ως λεγεωνάριου, ηρωικού πολεμιστή και πρώην νόμιμου διάδοχου του Αυρηλίου. Η φρουρά του νεκρού Κόμμοδου σχηματίζει τιμητική ακολουθία και με τον Γράκχο μπροστά και με τον νεκρό Μάξιμο στους ώμους εγκαταλείπουν τη σκηνή αφήνοντας τον Κόμμοδο να κείτεται στο σκονισμένο έδαφος της αρένας. Η τάξη έχει αποκατασταθεί στην Ρώμη.

Ηθοποιοί και Χαρακτήρες
Ράσσελ Κρόου: Μάξιμος Δέκιμος Μερίδιος
Χοακίν Φίνιξ: Κόμμοδος
Κόννι Νίλσεν: Λουκίλλα
Όλιβερ Ρηντ: Αντώνιος Πρόξιμος
Ντέρεκ Τζάκομπι: γερουσιαστής Γκράκχος
Ντζιμόν Χουνσού: Τζούμπα
Ρίτσαρντ Χάρρις: Μάρκος Αυρήλιος
Ραλφ Μόλερ ως Χέιγκεν
Τόμμυ Φλάναγκαν: Κικέρων
Ντέηβιντ Σόφιλντ: γερουσιαστής Φάλκων
Τζον Σράπνελ: γερουσιαστής Γάιος
Τόμας Αράνα: Κουίντος
Σπένσερ Τρητ Κλαρκ: Λεύκιος Βέρος
Ντέηβιντ Χέμμινγκς: Κάσσιος
Σβεν-Όλε Τόρσεν: Τίγρις ο Γαλάτης
Όμιντ Τζαλίλι: δουλέμπορος
Τζαννίνα Φάσιο: σύζυγος του Μάξιμου
Τζόρτζιο Κανταρίνι: γιος του Μάξιμου
Τζον Κουίν: στρατηγός Βαλέριος

Βραβεία & Υποψηφιότητες
ΒραβείαΚατηγορίαΥποψηφιότηταΑποτέλεσμα 73α Βραβεία Όσκαρhttp://abcnews.go.com/Entertainment/story?id=107726&page=1Καλύτερη Ταινία Ντέιβιντ Φρανζόνι, Μπράνκο Λούστιγκ και Ντάγκλας Ουίκ rowspan=2 Α΄ Ανδρικός Ρόλος Ράσσελ ΚρόουΒ΄ Ανδρικός Ρόλος Χοακίν Φίνιξrowspan=3 Καλύτερη Καλλιτεχνική ΔιεύθυνσηΆρθουρ Μαξ και Κρίσπιαν ΣάλιςΚαλύτερη Φωτογραφία Τζον ΜάθισονΚαλύτερος Σχεδιασμός ΚοστουμιώνΤζάντι Γέιτς Καλύτερη Σκηνοθεσία Ρίντλεϋ Σκοτrowspan=4 Καλύτερο ΜοντάζΠιέτρο ΣκάλιαΚαλύτερη Πρωτότυπη Μουσική Χανς ΖίμμερΚαλύτερο Πρωτότυπο ΣενάριοΝτέιβιντ Φρανζόνι, Τζον Λόγκαν και Ουίλλιαμ ΝίκολσονΚαλύτερος Ήχος Σκοτ Μίλαν, Μπομπ Μπίμερ και Κεν Ουέστον rowspan=2 Καλύτερα Οπτικά Εφέ  Τζον Νέλσον, Νιλ Κόρμπουλντ, Τιμ Μπερκ και Ρομπ Χάρβεϋ54α Βραβεία BAFTA Α΄ Ανδρικός Ρόλος  Ράσσελ Κρόουrowspan=3 Β΄ Ανδρικός ΡόλοςΧοακίν ΦίνιξΌλιβερ Ριντ (μεταθάνατον) Καλύτερη Φωτογραφία Τζον Μάθισον Καλύτερος Σχεδιασμός ΚοστουμιώνΤζάντι Γέιτςrowspan=2 Καλύτερη Σκηνοθεσία Ρίντλεϋ ΣκοτΚαλύτερο ΜοντάζΠιέτρο Σκάλια rowspan=2 Καλύτερη ΤαινίαΝτέιβιντ Φρανζόνι, Μπράνκο Λούστιγκ και Ντάγκλας ΟυίκΚαλύτερο Μακιγιάζ και ΚομμώσειςΠολ Ένγκελεν και Γκράχαμ Τζόνστονrowspan=2 Καλύτερη Μουσική Επένδυση  Λίζα Τζέρραρντ και Χανς ΖίμμερΚαλύτερος Σχεδιασμός Παραγωγής Άρθουρ Μαξ Καλύτερο Πρωτότυπο ΣενάριοΝτέιβιντ Φρανζόνι, Τζον Λόγκαν και Ουίλλιαμ Νίκολσον rowspan=6 Καλύτερος ΉχοςΠερ Χόλμπεργκ, Σκοτ Μίλαν, Μπομπ Μπίμερ και Κεν ΟυέστονΚαλύτερα Οπτικά Εφέ  Τζον Νέλσον, Νιλ Κόρμπουλντ, Τιμ Μπερκ και Ρομπ Χάρβεϋ58α Βραβεία Χρυσών Σφαιρών Α΄ Ανδρικός Ρόλος σε Δραματική ΤαινίαΡάσσελ ΚρόουΒ΄ Ανδρικός Ρόλος σε Δραματική ΤαινίαΧοακίν ΦίνιξΚαλύτερος ΣκηνοθέτηςΡίντλεϋ ΣκοτΚαλύτερη Δραματική Ταινία  rowspan=2 Καλύτερη ΜουσικήΛίζα Τζέρραρντ και Χανς Ζίμμερ

Άλλα βραβεία
 AFI's 100 Χρόνια ... 100 Ήρωες και Κακοί
 50ος Καλύτερος Χαρακτήρας Ήρωα (Στρατηγός Μάξιμος Δέκιμος Μερίδιος)
 AFI's 100 Χρόνια ... 100 Αποσπάσματα Ταινιών:
"Πατέρας δολοφονημένου γιου. Σύζυγος δολοφονημένης γυναίκας. Και θα πάρω την εκδίκηση μου, σε αυτή τη ζωή ή την επόμενη." – Υποψηφιότητα
AFI's 100 Χρόνια Κορυφαίων Ταινιών – Υποψηφιότητα
AFI's 100 Χρόνια...100 Νίκες – Υποψηφιότητα
AFI's 100 Χρόνια...100 Ταινίες (10η Επέτειος) – Υποψηφιότητα
AFI's 10 Top 10 – Υποψηφιότητα Επικής Ταινίας
 Βραβεία American Cinema Editors Eddie 2001
 Καλύτερο Κινηματογραφικό Μοντάζ σε Δράμα
 5α Βραβεία Art Directors Guild
 Βραβεία Αριστείας στον Σχεδιασμό Παραγωγής, Ταινία Μεγάλου Μήκους - Περιοδική ή Ταινία Φαντασίας
 London Film Critics Circle
 Ηθοποιός της Χρονιάς (Ράσσελ Κρόου)

 Συνέχεια 

Το 2024 κυκλοφόρησε η συνέχεια της ταινίας, Μονομάχος ΙΙ, σε σκηνοθεσία Ρίντλεϋ Σκοτ με πρωταγωνιστές τους Πωλ Μέσκαλ, Πέδρο Πασκάλ, Ντένζελ Ουάσινγκτον, Τζόσεφ Κουίν, Τιμ ΜακΙννέρνυ και Φρεντ Χέκιντζερ και τους Κόννι Νίλσεν και Ντέρεκ Τζάκομπι που επιστρέφουν στους ρόλους τους.

Παραπομπές

 Βιβλιογραφία 
 Ridley Scott: Gladiator: die Entstehung des Epos. Nürnberg 2001. ISBN 3-933731-71-2 (Bildband über die Dreharbeiten).
 Martin M. Winkler (Hrsg.): Gladiator: film and history. Blackwell 2004. ISBN 1-4051-1043-0 ISBN 1-4051-1042-2 (Sammelband von wissenschaftlichen Aufsätzen über den Film und seine Hintergründe; Rezension bei H-Soz-u-Kult).
 Marcus Junkelmann: Hollywoods Traum von Rom: „Gladiator“ und die Tradition des Monumentalfilms. Mainz 2004. ISBN 3-8053-2905-9 (Rezension bei Sehepunkte; Rezension bei H-Soz-u-Kult).
 Anja Wieber: Hauptsache Helden? Zwischen Eskapismus und Identifikation - Zur Funktionalisierung der Antike im aktuellen Film. In: Martin Korenjak; Karlheinz Töchterle (Hgg.): Pontes II. Antike im Film. Innsbruck 2002. ISBN 3-7065-1715-9, S. 13–25 (Artikel mit Schwerpunkt auf "Gladiator").




 Schwartz, Richard (2001). The Films of Ridley Scott. Westport, CT: Praeger. 

 Stephens, William (2012). "Appendix: Marcus, Maximus, and Stoicism in Gladiator (2000)", in Marcus Aurelius: A Guide for the Perplexed. London: Continuum. 


 Εξωτερικοί σύνδεσμοι 




 Κριτική και παρουσίαση από το in.gr
 Κριτική από το cinemanews.gr
 Ημερολόγιο παραγωγής από τον ηθοποιό Tomas Arana  

Μονομάχος
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης
Κατηγορία:Αμερικανικές δραματικές ταινίες
Μονομάχος
Κατηγορία:Βρετανικές ταινίες της δεκαετίας 2000
Κατηγορία:Αμερικανικές επικές ταινίες
Κατηγορία:Αμερικανικές ιστορικές ταινίες
Κατηγορία:Βρετανικές ταινίες δράσης
Κατηγορία:Βρετανικές δραματικές ταινίες
Κατηγορία:Βρετανικές επικές ταινίες
Κατηγορία:Βρετανικές ιστορικές ταινίες
Κατηγορία:Ταινίες με θέμα τον θάνατο
Κατηγορία:Ταινίες που αφορούν την εκδίκηση
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες με μουσική σύνθεση Χανς Ζίμμερ
Μονομάχος
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Ταινίες παραγωγής DreamWorks
Μονομάχος
Κατηγορία:Ταινίες γυρισμένες στη Μάλτα
Κατηγορία:Ταινίες γυρισμένες στο Μαρόκο
Κατηγορία:Ταινίες γυρισμένες στην Αγγλία
Κατηγορία:Ταινίες τοποθετημένες στη Ρώμη
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Ταινίες της Scott Free Productions